Spanjaard sterf na hy bierdrinkwedstryd wenMet die trofee omhoog buite die kuierplek waar hy pas ‘n bierdrinkwedstryd gewen het, het die Spanjaard Joaquín Alcaraz Gracia, skielik siek geword, en ineengestort. Gracia het pas in die Suid-Spaanse oord Gea y Truyols daarin geslaag om meer as ses liter bier in minder as 20 minute af te sluk, en was skynbaar heeltemal kapabel toe hy sy trofee buite op die terras aan belangstellendes gaan toon het. By die hospitaal is vergeefs probeer om hom deur te haal, berig ANP. Volgens die Guinness Book of World Records het Steven Petrosino in 1977 die wêreldrekord opgestel om die vinnigste ‘n liter bier af te sluk – net 1,3 sekondes.